Kjell Terje Ringdal

Kjell Terje Ringdal (født 1956) er førstelektor/associate professor ved Høyskolen Kristiania i Oslo, der han underviser i retorikk, samfunnspåvirkning og public relation. Han er også foredrags- og kursholder med retorikk og effektiv formidling som tematikk. Han engasjeres av oppdragsgivere i offentlig og privat sektor, som NRK, Legeforeningen, Sykepleieforbundet, LO, NHO, Microsoft, Schibsted, Equinor m.fl. 

Han er tidligere kommunikasjonsrådgiver, sakprosaforfatter samt tidligere håndballspiller.ØP fakta 30. juli 2009: Kjell Johan Ringdal Han har forfattet bøkene Kunsten å overbevise (Publicom) og Vel talt (Aschehoug). 

Han har en mastergrad i retorikk fra Aarhus Universitet, Idrettshøyskolen i Sønderborg, samt en bachelorgrad i media- og samfunnsfag fra Universitetet i Stavanger.ØP fakta 30. juli 2009: Kjell Johan Ringdal Hans masteroppgave handler om «politisk og massemedial iscenesettelse som grunnlag for ethos-bygging».

Ringdal har siden 1987 jobbet innen informasjonsbransjen, og har vært partner/direktør i bl. a. Dinamo, Kommunikasjonshuset Inferno og McCann – og senere kommunikasjonsdirektør i Norad. Før dette arbeidet han i Sandefjord kommune som ungdoms-og kultursekretær, og i NRK. Han etablerte et av landets første kommunikasjons/PR-byråer, Konsensus Kommuniksjon i 1989. Han har sittet i styret til Regnskogfondet, Norske Informasjonsrådgivere (NIR) og Kreftforeningen.

Han har vært fremtredende i utviklingen av kommunikasjonsfaget, forfattet bøker og artikler, vært foredragsholder og jobbet med oppdragsgivere som NHO, Norske Skog, Statoil, NRKs innsamlingsaksjoner, IKEA, Norges Røde Kors,  Utenriksdepartementet samt Telenor.ØP fakta 30. juli 2009: Kjell Terje Ringdal Han har holdt forelesninger om retorikk i Washington, New York, Brussel - og for norske organisasjoner, politiske partier og næringsliv. I 2017 mottok han kommunikasjonsbransjens (Komm) hederspris. 

Ringdal er siden 2000 rektor og ansvarlig for Washington-seminarene, hvor norske politikere, ledere og journalister tilbys fagopphold i Washington for å lære politikk samt PR.Kjell Terje Ringdal Hvem er han egentlig?.

 Bibliografi 
 Kunsten å overbevise, Spartacus (2009)
 Vel talt!, Aschehoug (2014)

 Referanser 

 Eksterne lenker 


Kategori:Norske sakprosaforfattere
Kategori:Norske håndballspillere
Kategori:Personer fra Sandefjord kommune
Kategori:Personer tilknyttet Høyskolen Kristiania